kardosdrur/scandi-wiki huggingface dataset:
Fritz Ketz

Fritz Ketz (oprindeligt Friedrich Adolf Ketz; 12. juni 1903 i Hamborn - 15. juli 1983 i Pfullingen/Württemberg) var en tysk maler og grafiker indenfor den ekspressive realisme. Han var en vigtig udøver af akvarelmaleri i det 20. århundrede.

Fritz Ketz blev født den 12. juni 1903 i byen Hamborn nær Duisburg i Nordrhein-Westfalen. Efter at have gjort tjeneste i Reichswehr (den daværende tyske Rigsværn) fra 1920 til 1932 begyndte Ketz på kunststudier ved Kunstakademie Stuttgart og påbegyndte herefter en karriere som kunstmaler.

Værker

Litteratur 
 Otto Gillen: Der Maler Fritz Ketz. In: Der Deutsche im Osten. Jg. 6, Heft 3, 1943, S. 146–147.
 Fritz Ketz: Gestalten und Bilder. Mappe mit 8 Orig. Wiedergaben nach Handzeichnungen. Buchhandlung Witsch, Reutlingen 1947
 Clemens Münster: Bilder und Welten, Neue Bildmappen. In: Frankfurter Hefte, Zeitschrift für Kultur und Politik. 2. Jg., Heft 6, 1947, S. 621–623.
 Passion. Filmbandstreifen, Westfälische Frauenhülfe, Münster o. J.
 Günter Bruno Fuchs: Ketz, Victor. Reutlingen o. J. (1955)
 Günter Bruno Fuchs: Die Jungen vom Teufelsmoor. Eine Erzählung für Jungen. Mit 6 Zeichnungen von Fritz Ketz, Quell-Verlag, Stuttgart 1956
 Pär Lagerkvist: Barabbas. In: Der Kirchenbote. 7. JG., 1956, S. 42–44, (mit Abbildungen der Grafiken zur Passion von Fritz Ketz)
 Otto Gillen: Der Maler und Zeichner Fritz Ketz. In: Artis, Zeitschrift für alte und neue Kunst. Februar 1961, S. 19–21.
 E. Niekisch (Vorwort), E. Frommhold: Kunst im Widerstand, Malerei, Graphik, Plastik 1922 bis 1945. Verlag der Kunst, Dresden 1968
 Otto Gillen: Das Portrait: Fritz Ketz. In: Baden-Württemberg. Heft 2, 1971, S. 13.
 Stadt Paderborn (hrsg): Fritz Ketz, Aquarelle und Zeichnungen. Paderborn 1980
 Fritz Ketz : Aquarelle, Zeichn. Hrsg.: Galerie im Kolpinghaus, Stuttgart- Bad Cannstatt. Verantw.: Erich Baum 1982
 Stadt Reutlingen (Hrsg.): Fritz Ketz, Gemälde, Aquarelle, Zeichnungen. Reutlingen 1983
 Rainer Zimmermann: Die Kunst der verschollenen Generation. Deutsche Malerei des Expressiven Realismus von 1925 bis 1975. Econ-Verlag, München, 1984
 Günther Wirth: Verbotene Kunst. Verfolgte Künstler im deutschen Südwesten 1933-1945. Hatje-Verlag, Stuttgart 1987
 Fritz Ketz 1903-1983, Ausst.-Kat. Galerie Schlichtenmaier, Schloß Dätzingen, Grafenau 1989, .
 Rainer Hartmann: Fritz Ketz, Leben und Werk. Edition Schlichtenmaier, Grafenau 1993
 Rainer Zimmermann: Expressiver Realismus: Malerei der Verschollenen Generation. Hirmer-Verlag, München 1994
 Verfemt – Vergessen – Wiederentdeckt. Kunst expressiver Gegenständlichkeit aus der Sammlung Gerhard Schneider. [anlässlich der gleichnamigen Ausstellungen Kunstverein Südsauerland Olpe (1999/2000); Museum Baden, Solingen-Gräfrath (1999-2000)] hrsg. von Rolf Jessewitsch und Gerhard Schneider. Wienand, Köln 1999.
 Angriff auf die Kunst. Ausstellung im Lübcke Museum, Hamm 2002
 Reutlinger Künstler-Lexikon: bildende Künstlerinnen und Künstler mit Bezug zu Stadt und Kreis Reutlingen vom Mittelalter bis zur Gegenwart. Thomas Leon Heck, Joachim Liebchen. Reutlingen. Nous-Verlag Heck, Tübingen 1999, .

Eksterne links 

Malere fra Tyskland
Tyskere i 1900-tallet
Joseph Franz Kaiser

Joseph Franz Kaiser (11. marts 1786 i Graz – 19. september 1859 i Graz) var en officer, bogbinder, litograf og forlægger fra Østrig. I 1806 blev han optaget som medlem af Graz' militære kavaleri og blev udnævnt til officer i 1808.

Den 29. marts 1810 fik han næringsbrev til egen bogbindervirksomhed i Graz, og han fik 12. juli 1814 borgerskab på baggrund af sin militære karriere. Kaiser var meget fantasifuld som forretningsmand, og han udvidede sine aktiviteter, bl.a. med salg af brevpapir. Dette førte til en anklage for ulovlig handelsvirksomhed.

Eksterne henvisninger 

Officerer fra Østrig
Litografer
Bogbindere
Forlæggere
Østrigere i 1800-tallet
Personer fra Graz
Marquinhos

Marcos Aoás Corrêa (født 14. maj 1994), bedre kendt som Marquinhos, er en brasiliansk fodboldspiller, som spiller for Paris Saint-Germain FC som central forsvarsspiller eller på højre back. Han fik sit store gennembrud i 2014 for PSG.

Klub karriere

Corinthians 
I sin tid hos Corinthians, blev Marquinhos regnet som en af de største talenter som klubben nogensinde havde produceret. I 2002 kom Marquinhos til klubben som 8-årig. Efter at have tilbragt 9 år hos klubbens ungdomshold, blev han kontaktet af Brasiliens U17 landshold.

Han nåede i alt at spille 6 senior kampe for Corinthians.

AS Roma 
I juli 2013 blev Marquinhos købt at AS Roma i Italien. Sæsonen inden, havde han netop været udlejet til klubben.

Han fik sin debut den 16. oktober 2012 imod Bologna.

Han spillede i alt 26 kampe for klubben, indtil han i 2013 blev solgt videre.

Paris Saint Germain 
Den 19. juli 2013 offentligjorde Paris Saint-Germain, at de havde købt den unge talentfulde brasilianske midterforsvar for €32 millioner.

Han scorede i sin debut kamp for klubben i 4-1 sejren mod Olympiakos i UEFA Champions League 2013-14.

Den 22. september 2013 fik Marquinhos sin Ligue 1 debut hvor han startede inde i 1-1 opgøret mod AS Monaco.

Landshold 
Marquinhos har (pr. 17. maj 2018) spillet 24 kampe for Brasiliens landshold.

I 2010-2011 sæsonerne spillede han i alt 14 kampe for landets U17 landshold.

Personlige liv 
Marquinhos er af portugisisk afstamning og har før udtalt sig om, at han ville være åben for en dag at spille på det portugisiske landshold.

Artikler 
 Avis: Barca vil betale kassen for Roma-juvel 
 Napoli byder 300 mio kr. for Roma-duo
 PSG: Ikke eneste bejler til Romas supertalent 
 Agent: Bud fra PSG, United og Barcelona på Roma-stjerne 
 Officielt: PSG køber brasiliansk supertalent 
 Debut til brasiliansk PSG-stjerne i aften? 
 Alex: Marquinhos bliver som Thiago Silva

Eksterne henvisninger 
 

Fodboldspillere fra Brasilien
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Sport Club Corinthians Paulista
Fodboldspillere fra AS Roma
Fodboldspillere fra Paris Saint-Germain
Personer fra São Paulo
Hadsund Fjernvarme

Hadsund Fjernvarme er et fjernvarmeværk i Hadsund. Anlægget leverer varme til husstandene i Hadsund, Hadsund Syd, Skelund, Veddum og Visborg og med fortrinsvis flis som brændstof. Varmeværket drives af brugerne, der er sluttet sammen i selskabet Hadsund Bys Fjernvarme A.m.b.a.. Anlægget forsyner 2064 antal forbrugere pr. 2020.

Det første fjernvarmeværk blev indviet i januar 1962 med 315 antal forbrugere. Den 12. juli 1985 erstatter et nyt værk det gamle. Det nye værk kunne både bruge flis og affald som brændstof. Den 27. september 2006 erstatter et nyt flisanlæg det gamle affaldsanlæg. Anlægget blev kort til efter nedrevet, da der skulle bygges ny administrationsbygning. Skorsten er bevaret og benyttes i dag af forskellige teleselskaber som antenne.

I midten af 2012 blev 400 forbrugere i Skelund, Veddum og Visborg tilkoblet flisanlægget i Hadsund. Fra december 2013 får 120 husstande på Hadsund Syd for første gang fjernvarme fra Hadsund. Projektet er budgetteret hvorfra 3,5 millioner skal bruges til et fjernvarmerør under fjorden.

Den 4. april 2016 blev Hadsund Fjernvarmes nye store solcelleanlæg på Sandelsmosevej i Hadsunds nordlige udkant indviet af Energi-, forsynings- og klimaminister Lars Chr. Lilleholt. Det nye store solcelleanlæg, har kostet 45 millioner kroner og består af 1.628 solfangerpaneler med et samlet areal på 20.513 kvadratmeter. Anlægget vil producere omkring 15 procent af varmen i Hadsund, de resterende 85 procent kommer fra træflis.

Eksterne henvisninger 
 Hadsund Bys Fjernvarmes hjemmeside

Kilder 

Fjernvarme
Fjernvarmeværker
Varmeselskaber i Danmark
Kenneth Muhs

Kenneth Muhs (født 14. december 1972) er en dansk major og politiker, der har været Nyborg Kommunes borgmester, valgt for Venstre, siden 1. januar 2014, hvor han efterfulgte Erik Christensen, der i første omgang var blevet valgt som borgmester. Men efter at et socialdemokratisk medlem, Jan Reimer Christiansen, der havde fået 184 stemmer, valgte at skifte til Venstre, endte Kenneth Muhs med at blive udpeget som borgmester. Frem til 2013 var Muhs folketingskandidat for Venstre, og mellem 2001 og 2006 var han medlem af Ørbæk Kommunes kommunalbestyrelse.

Muhs blev matematisk student fra Nyborg Gymnasium i 1991 og var derefter værnepligtig ved Danske Livregiment, hvor han senere blev sergent. Sidenhen har han haft diverse opgaver i militæret, hvor han nu er major.

Eksterne henvisninger 
 Kenneth Muhs' hjemmside

Referencer 

Kommunalbestyrelsesmedlemmer fra Venstre
Officerer fra Danmark
Borgmestre fra Venstre
Borgmestre i Danmark 2018-2021
Borgmestre i Nyborg
Borgmestre i Danmark 2022-2025
History

History (oprindeligt the History Channel fra 1995 til 2008) er en amerikansk tv-kanal, der er ejet A+E Networks, som er et joint venture mellem Hearst Corporation og Disney–ABC Television Group som er en division af the Walt Disney Company.

Kanalen sendte oprindeligt dokumentarprogrammer og serier om historiske emner. Siden 2008 har kanalen dog hovedsageligt sendt en udvalg af reality-tv-programmer og andre ikke-historierelaterede programer. Kanalen er desuden ofte blevet kritiseret af videnskabsfolk og skeptikere for at viser pseudo-dokumentarer, udokumenterede og sensationsprægede programmer som Ancient Aliens, UFO Files, Brad Meltzer's Decoded, og Nostradamus Effect. I august 2013 kunne omkring 98.226.000 amerikanske husholdninger (86,01%) modtage History.

Internation versioner af History er tilgængelig i forskellige former i Canada, Europa, Australien, Mellemøsten, Afrika, og Latinamerika. Den første europæiske version blev sendt i Skandinavien i 1997 af Viasat, der nu har deres egen kanal, Viasat History.

Tv-kanaler fra USA
Jack Harries

Jackson Frayn Harries (født 13. maj 1993) er en britisk vlogger og skuespiller. Han begyndte sin professionelle skuespillerkarriere, da han
var 13 år gammel, i School of Comedy. Han er dog mest kendt for sin Youtube-kanal Jacksgap, som han har sammen med sin tvillingebror Finn Harries.

Tidligere liv 
Jack er født i London, England. Han er søn af tv- og filmproduceren Andy Harries, og forfatter og direktør Rebecca Frayn. Han har en tvillingebror, som hedder Finn Harries og en lillesøster der hedder Emmy Harries. Han er vokset op i Chiswick, London og gik på The Harrodian School hvor han gik fra han var 8 til 18.

Youtube 
I juli 2011 startede Jack sin Youtube-kanal. Han ville dokumentere sit sabbatår, og kaldte den derfor Jacksgap. I starten var der ingen der så hans videoer, men så var hans bror Finn med i en video, og så begyndte folk at se med. I april 2012 fik de 10.000 subscribers, og i februar 2013 fik de 1 million subscribers. 
De har været bl.a. i Rom, Ibiza, Sydafrika, New York og Thailand og har lavet videoer til deres seere. De har også haft flere gæster med i deres videoer fx Sam Pepper, (OfficialSamPepper) Caspar Lee, (DiCasp) Dan Howell, (danisnotonfire) Marcus Butler, (MarcusButlerTV) og Tyler Oakley (TylerOakley).
Den 12. juni 2013 fik de to millioner abonnenter, præcis to år efter at Jack lavede Youtube-kanalen. I november 2013 fik de tre millioner abonnenter, siden da har de arbejdet hårdt på deres hidtil største projekt "The Rickshaw Run," hvor de sammen med 5 venner har kørt tværs over Indien i en Tuktuk.

Eksterne henvisninger 

 

Skuespillere fra England
Seekamp

Seekamp () er et tidligere adelsgods i det nordlige Tyskland, beliggende i Jernved nord for Kiel. Hører i dag til bydelen Kiel-Schilksee.

Historie 

Godset Seekamp blev oprettet, da den holstenske adelsmand Christoffer Rantzaus jord skulle deles mellem tre af hans sønner. Paul Rantzau arvede godset Knoop, Lorentz Rantzau arvede Bylk og Hieronymus Rantzau fik Seekamp, som fik jord tilført fra de to andre godser. I 1575, fire år efter Christoffer Rantzaus død, blev de tre sønner enige om skellene mellem de tre godser.

Seekamp, som oprindeligt hed „Sehekampf“, kendes fra 1350, hvor det var i familien Wischs besiddelse. Familien Rantzau overtog Seekamp i 1450 og beholdt stedet frem til 1632. I godsets besiddelser indgik landsbyerne Holtenå, Pries og Schilksee. Alle tre landsbyer er således ældre end godset Seekamp og kom først under holstensk adel i forbindelse med koloniseringen af Jernved.

Cai Ahlefeldt købte Seekamp, men solgte godset til Christian IV i 1631. 
1670-75 forpagtede Frederik von Vieregg Seekamp for 2000 rigsdaler om året. Christian V skænkede i 1679 Seekamp med Holtenau til Vincents Hahn, hvis datter Sophie Amalie i 1681 giftede sig med Conrad von Reventlow. 1733-36 forpagtede Anna Sophie Schack Seekamp, og i 1758 købte hendes stedsøns søn Hans Schack godset. Johan Erik Berger købte Seekamp i 1801.

Bygninger og park 
Selve Seekamp var nok oprindelig en slags vandborg med to stokværk, samt en vinduesløs kælderetage med ni fod tykke grundmure, som man fandt rester af i det 19. århundrede.

Seekamp ligger ved en sidevej til Fördestraße i Kiel-Schilksee, og parken, som tilhører byen Kiel, rummer bl.a. skulpturer af kunstneren Hans Kock. Lige i nærheden findes Hans Olde den yngres tidligere atelierhus, som er i privateje.

Weblink 
 Skulpturenpark Seekamp 

Kiel
Herregårde i Slesvig-Holsten
Peter Jensen (maratonløber)

Peter Jensen (født 27. december 1969 i Gladsaxe) er en dansk ultra- og maratonløber og eventyrer.

Peter Jensen er den første dansker, der har gennemført et maraton på alle verdens 7 kontinenter, hvilket inkluderer et maraton på Antarktis (fastlandet) i 2009. Desuden har han også som den første dansker kunne indskrive sig i Marathon Grand Slam Club, efter at han i april 2012 gennemførte North Pole Marathon.

Peter Jensen blev i 2007 optaget som medlem nr. 409 i De Berejstes Klub.

Eksterne henvisninger

Referencer 

Maratonløbere fra Danmark
Venus og Adonis

Venus og Adonis er en klassisk myte, som har været et hyppigt anvendt tema i kunsten i renæssancen og i barokken. Der kan være tale om adskillige værker, f.eks.:

Litterære værker 
 Venus og Adonis (digt af Shakespeare)
 Venus og Adonis (opera) af John Blow
 Vénus et Adonis, en opera af Henry Desmarest
 Venus und Adonis, en opera af Hans Werner Henze

Malerier 
 En serie af malerier af Titian:
 Venus og Adonis (Titian, Madrid) (1553)
 Venus og Adonis (Titian, London) (1555)
 Venus og Adonis (Titian, Malibu) (c. 1555–1560)
 Venus og Adonis (Titian, Oxford) (c. 1560)
 Venus og Adonis (Titian, Rome) (c. 1560)
 Venus og Adonis (Titian, New York) (c. 1560)
 Venus og Adonis (Titian, Washington) (c. 1560)

Andre malerier 
 Venus og Adonis (Rubens), maleri af Peter Paul Rubens
 Venus og Adonis (Vouet), maleri af Simon Vouet

Malerier
Litteratur
Jóhannes Sveinsson Kjarval

Jóhannes Sveinsson Kjarval (15. oktober 1885 - 13. april 1972) var en islandsk kunstner. Han regnes for en af de fineste billedkunstnere fra Island.

Hans kunstværker er meget forskellige i form og udtryk, og de fleste forestiller islandske landskaber i mytisk stil. Bl.a. skilderes elver, trolde og karakterer fra de islandske sagaer. Hans arbejder varierer meget i stil, og ofte blandes flere stilarter til en meget personlig stil. Selv om den ikke er egentlig surrealistisk, omfatter stilen både absurde og symbolistiske elementer, fx ved at indsætte alfer og mytiske personer i landskaber. Mange af hans landskabsmalerier har træk fra kubismen og abstrakt kunst. Kjarval har været omdiskuteret og kritiseret på grund af denne usædvanlige blanding af stilarter. I Reykjavik findes museet Kjarvalsstaðir med hans kunst.

Noter 

Malere fra Island
European Kickboxing Championship

European Kickboxing Championship er det europæiske mesterskab inden for kickboxing, der arrangeres af World Association of Kickboxing Organization (WAKO).

Historie 
Det første europæiske amatørmestersbab inden for kickboxing (WAKO Amateur European Championship) blev organiseret af George Bruckner af afholdt i Wien i 1977. I perioden 1977 og 1982 blev de europæiske mesterskabder afholdt hvert år. WAKO begyndte efter 1982 at ændre hyppigheden for afholdelse af mesterskabet til hvert andet år for at gøre plads til verdensmesterskaberne i de mellemliggende år.

Europæiske mesterskaber

Referencer

Eksterne henvisninger 
 Den officielle hjemmeside for WAKO World Association of Kickboxing Organizations. 

Kampsport
Sportskonkurrencer
Am Dobrock

Am Dobrock er en Samtgemeinde (fælleskommune eller amt) i den tyske delstat Niedersachsen. Den ligger omkring sammenløbet af floderne Oste og Elben, omkring 25 km øst for Cuxhaven, og 15 km syd for Brunsbüttel. Administrationen ligger i landsbyen Cadenberge.

Samtgemeinde eller amtet Am Dobrock består af kommunerne:

 Belum
 Bülkau
 Cadenberge
 Geversdorf
 Neuhaus (Oste)
 Oberndorf
 Wingst

Eksterne kilder/henvisninger 

 Officielt websted
Frans Snyders

Frans Snyders eller Snijders (født 11. november 1579, død 19. august 1657) var en flamsk maler, som var specialiseret i at male dyr og stillebener.

Eksterne henvisninger 

Malere fra Flandern
Medlemmer af Sankt Lukasgildet
Barokmalere
Dyremalere
Walhalla
Tyler Clary

Scott Tyler Clary (født 12. marts 1989 i Redlands) er en amerikansk svømmer. 

Under Sommer-OL 2012 i London blev han olympisk mester i 200 meter ryg og satte ny olympisk rekord i finalen med 1:53.41.

Referencer

Eksterne henvisninger
 

Svømmere fra USA
Olympiske svømmere fra USA
Medaljevindere fra USA ved sommer-OL 2012
Olympiske medaljevindere i svømning
Olympiske mestre fra USA
Slaget om Petsamo

Slaget om Petsamo udkæmpedes mellem finske og sovjetiske tropper i petsamoområdet i det nordlige Finland i vinteren 1939-1940. De finske tropper var talmæssigt underlegne men formåede at stå imod de sovjetiske styrker ved at udnytte det ekstreme vejr og terrænet.

Styrker

Finland

De finske tropper bestod af det udskilte 10. kompagni (10.Er.K) i Parkkina og det udskilte 5. batteri (5.Er.Ptri) i Limhammar. De tildelte kompagnier og batterier hørte ikke til nogen specifik division i den finske hær og kunne derfor placeres i ad hoc-formationer. Tropperne udgjorde dele af Lapplandsgruppen (Lapin Ryhmä) i den finske hær med hovedkvarter i Rovaniemi. Tropperne blev senere forstærkede med de udskilte 11. og 3. kompagnier, hvilket ikke var overensstemmende med den oprindelige mobiliseringsplan. Selv den lille 11. rekognosceringsafdeling (Tiedusteluosasto 11) blev føjet til tropperne. Disse tropper blev samlet kaldet "Afdeling Pennanen" (Osasto Pennanen) efter lederen kapteeni Antti Pennanen.

Sovjetunionen
Sovjetunionen havde den 14. armé på Kolahalvøen. Arméen bestod af tre divisioner (104. bjergjæger- samt 52. og 14. division). Kun den 104. og 52. division deltog i operationerne ved Petsamo. Sovjetunionen havde et langt større antal tropper i området sammenlignet med Finland.

Kampene

Dele af Sovjetunionens 104. division overskred grænsen den 30. november 1939 og besatte den finske del af Fiskerhalvøen. Det 242. infanteriregiment fra 104. division nåede Parkkina den 1. december. De finske tropper trak sig tilbage til Luostari. Den 52. division blev transporteret til Petsamo med båd og overtog angrebet efter den 104. og pressede Afdeling Pennanen tilbage til Höyhenjärvi, da det lykkedes at stoppe angrebet den 18. december. Under de to følgende måneder stod de sovjetiske styrker stille. Under denne periode foretog finnerne flere rekognoscerings- og guerillaangreb bag fjendens linjer. Efter to måneders pause genoptog de sovjetiske styrker deres angreb, og angrebet den 25. februar tvang de finske styrker tilbage til Nautsi nær Enaresøen. Her stabiliserede fronten sig frem til slutningen af Vinterkrigen (marts 1940).

Freden

Ved Fredstraktaten i Moskva i 1940 blev Finland tvunget til at overdrage dele af sit territorium til Sovjetunionen. Blandt de afståede områder var den finske del af Fiskerhalvøen i det nordligste Petsamo. 

Sovjetunionen besatte hele Petsamoområdet efter Fortsættelseskrigen i 1944.

Se også
Operation Platinfuchs

Eksterne henvisninger
Finländsk hemsida om befälhavaren Pennanen och hans män 

Finlands historie
Sovjetunionens historie
Larus

Larus er en slægt af fugle i familien mågefugle, der er udbredt med omkring 24 arter i alle verdensdele bortset fra Antarktis. Slægten var tidligere mere omfattende med cirka det dobbelte antal arter, men på grund af ny viden om fuglenes slægtskab placeres mange arter nu i nye slægter.

Fra Danmark kendes fx stormmåge, sildemåge, svartbag og sølvmåge.

Arter 
Nogle af arterne i slægten Larus: 
 Stormmåge, Larus canus
 Ringnæbbet måge, Larus delawarensis
 Sildemåge, Larus fuscus
 Amerikansk sølvmåge, Larus smithsonianus
 Sølvmåge, Larus argentatus
 Middelhavssølvmåge, Larus michahellis
 Kaspisk måge, Larus cachinnans
 Hvidvinget måge, Larus glaucoides
 Inuitmåge, Larus thayeri
 Gråmåge, Larus hyperboreus
 Svartbag, Larus marinus
 Amerikansk svartbag, Larus occidentalis
 Gråvinget måge, Larus glaucescens

Se også 
 Ringart

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
Samtgemeinde Bederkesa

Bederkesa er en Samtgemeinde (fælleskommune eller amt) i Landkreis Cuxhaven i den tyske delstat Niedersachsen. Administrationen ligger i byen Bad Bederkesa.

Samtgemeinde Bederkesa består af kommunerne:

 Bad Bederkesa
 Drangstedt
 Elmlohe
 Flögeln
 Köhlen
 Kührstedt
 Lintig
 Ringstedt

Eksterne kilder/henvisninger
Ernst Lampén

Ernst Adolf Lampén (7. januar 1865 i Rantasalmi - 2. april 1938 i Helsingfors) var en finsk forfatter.

Lampén blev student i 1883 og filosofie kandidat i 1887 og var fra 1895 yngre lektor (adjunkt) i svensk og finsk ved Helsingfors finske lyceum. Han var en ivrig forkæmper for turistvæsenet i Finland og udgav en række arbejder fra sine rejser i Finland, hvor hans humoristiske livssyn og opmærksomme øjne gør sig gældende.

Forfatterskab

På finsk 

 Lyseon viiden alimman luokan päättyvien kurssien tarkoituksesta ja suunnitelmasta, 1896
 Raamatun opetuksesta koulussamme, 1906
 Suomea ristiin rastiin, Otava 1917
 Suomea maitse ja meritse, Otava 1918
 Taivaallisia tarinoita, Otava 1918
 Meiltä ja muualta, Otava 1919
 Jäämeren hengessä, Gummerus 1921
 Pikakuvia Raja-Karjalasta, Otava 1922
 Gloria. Kokoelma kansojen pyhiä kertomuksia, Otava 1923
 Ilmari Kianto, 1924
 Terve, Lukianos! Otava 1924
 Värmlannin matka. Suomalaisuutta vainuamassa Värmlannin metsissä, Otava 1925
 Kielipakinoita, Otava 1926
 Savolaisia sutkauksia ja letkauksia, Savon seura 1929
 Pappilan lapset kertovat Rantasalmen muistojaan vuosilta 1863–1917, Ernst Lampén ym., Otava 1929
 Sillien kimpussa Islannin vesillä. Elfvingin kalastuslaivueessa, Otava 1931
 Lieviä letkauksia, pakinoita, Otava 1932
 Suomea samoilemassa. Valikoima matkailupakinoita ja kulttuurikuvia, Otava 1934
 Savo ja savolaiset, Otava 1935
 Maailman kylillä ihmisiä tapaamassa, Otava 1936

På svensk 

 Härs och tvärs genom Finland; 1917,
 Till lands och sjöss i Finland; Söderström, Helsingfors 1918,
 När och fjärran; Söderström, Helsingfors 1919,
 Ishavsvindar; 1921,
 Ögonblicksbilder från Gränskarelen; Holger Schildts Tryckeri, Helsingfors 1922.

På internettet 

 "Finnarna i Värmland" (Svenska Turistföreningens årsskrift 1928 (Värmland); s. 126-145)

Noter

Eksterne henvisninger 
 

Rejsebogsforfattere fra Finland
Bakı Kristal Zalı

Bakı Kristal Zalı (, på engelsk Baku Crystal Hall) er en indendørs arena i Baku, Aserbajdsjan. Arenaen er bygget af det tyske firma Alpine Bau Deutschland AG. Byggeriet begyndte i august 2011 og varede til 16. april 2012 . Eurovision Song Contest 2012 blev afholdt i arenaen. Den har en kapacitet på 25.000 og kostede 120-140 millioner euro. 

Multiarenaer i Aserbajdsjan
Bygninger, konstruktioner og anlæg i Baku
Etableret i 2012
Rantasalmi

Rantasalmi er en kommune i landskabet Södra Savolax i Finland. 

Rantasalmi har cirka 3.867 indbyggere og har et areal på 925,17 km2.

Rantasalmi er overvejende finsk (98,1%); kun 0,2% af indbyggerne taler svensk.

I kommunen findes byerne og egendommene Danaberg (fi. Välttilä), Freudenhof (fi. Ilohovi), Hiltula, Leislax (fi. Leislahti), Skogila (fi. Kuusela), Strandgård (fi. Rantakartano), Strömsholm och Södervik (fi. Rouhiala).

Eksterne henvisninger 

Hjemmeside: www.rantasalmi.fi

Kommuner i Finland